
RAPORT

asupra proiectului de Lege privind respingerea Ordonanţei de urgenţă 

a Guvernului nr. 100/2004 privind trecerea unor terenuri forestiere din proprietatea publică 
a statului şi din administrarea Regiei Naţionale a Pădurilor - ROMSILVA, în proprietatea 
Arhiepiscopiei Sucevei şi Rădăuţilor
În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind respingerea Ordonanţei de urgenţă a Guvernului nr. 100/2004 privind trecerea unor terenuri forestiere din proprietatea publică a statului şi din administrarea Regiei Naţionale a Pădurilor - ROMSILVA, în proprietatea Arhiepiscopiei Sucevei şi Rădăuţilor, trimis cu adresa nr. P.L-.X. 83 din 14 martie 2005 şi înregistrat sub nr. 31/ 175  din 14 martie 2005.

Comisia pentru agricultură, silvicultură, industrie alimentară şi servicii specifice, cu avizul nr. 24/106 din 22 martie 2005,  a avizat favorabil proiectul de lege. 
Consiliul Legislativ  a avizat favorabil proiectul de ordonanţă de urgenţă supusă aprobării, conform avizului nr. 1869/17.11.2004.

Proiectul de lege supus dezbaterii are ca obiect aprobarea Ordonanţei de urgenţă a Guvernului nr. 100/2004 privind trecerea unor terenuri forestiere din proprietatea publică a statului şi din administrarea Regiei Naţionale a Pădurilor - ROMSILVA, în proprietatea Arhiepiscopiei Sucevei şi Rădăuţilor. 
În raport de obiectul şi conţinutul său  proiectul de lege face parte din categoria legilor organice, potrivit prevederilor art.73 alin.(3) lit.m) din Constituţia României, republicată.
În conformitate cu prevederile art. 60 din Regulamentul Camerei Deputaţilor, membrii comisiei au examinat proiectul de lege şi ordonanţa de urgenţă supusă aprobării în şedinţa din  22 martie 2005.

La lucrările comisiei au participat, în calitate de invitaţi,  în conformitate cu prevederile art 51 şi 52 din Regulamentul  Camerei Deputaţilor, Înalt Prea Sfiinţia Sa Arhiepiscopul Pimen al Sucevei şi Rădăuţilor, domnul Lemeni Adrian, secretar de stat la Ministerul Culturi şi Cultelor,  din partea Ministerului Agriculturii, Pădurilor şi Dezvoltării Rurale, domnul Vasile Lupu, secretar de stat şi  doamna Carmen Popescu, consilier la Direcţia la Relaţia cu Parlamentul din cadrul aceluiaşi  minister. 

La acest proiect de lege  s-au formulat amendamente în scris de către domnii deputaţi Cornel Ştirbeţ, Gheorghe Gabor şi Petre Ungureanu.
La dezbaterea acestui proiect de lege din totalul de 22 de membri, ai Comisiei juridice au fost prezenţi majoritatea deputaţilor.

Raportul Comisiei a fost adoptat cu majoritatea voturilor celor prezenţi (11 voturi pentru şi 4 abţineri).


Proiectul de lege a   fost adoptat de Senat  în şedinţa din  7 martie 2005.
Potrivit prevederilor art. 75 din Constituţia României, republicată, şi  ale art.86 alin. (3) pct. 2  lit. f) din Regulamentul Camerei Deputaţilor, competenţa decizională, în cazul acestui proiect de lege, aparţine  Camerei Deputaţilor.
                 În urma dezbaterilor, Comisia propune spre dezbatere şi adoptare  plenului Camerei Deputaţilor proiectul de Lege privind aprobarea Ordonanţei de urgenţă a Guvernului nr.100/2004 privind trecerea unor terenuri forestiere din proprietatea publică a statului şi din administrarea Regiei Naţionale a Pădurilor - ROMSILVA, în proprietatea Arhiepiscopiei Sucevei şi Rădăuţilor, cu modificări şi completări.  
ANEXA NR. 1
AMENDAMENTE ADMISE:
În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie (autorul amendamentului)
	Motivare amendamentelor propuse

	1.
	
	Titlul Legii:

        Se respinge Ordonanţei de urgenţă a Guvernului nr.100/2004 privind trecerea unor terenuri forestiere din proprietatea publică a statului şi din administrarea Regiei naţionale a  Pădurilor – ROMSILVA, în  proprietatea Arhiepiscopiei Sucevei şi Rădăuţilor.
	Titlul Legii:

       Se aprobă Ordonanţei de urgenţă a Guvernului nr.100/2004 privind trecerea unor terenuri forestiere din proprietatea publică a statului şi din administrarea Regiei naţionale a  Pădurilor – ROMSILVA, în  proprietatea Arhiepiscopiei Sucevei şi Rădăuţilor.
      Autori: deputaţii Gheorghe Gabor şi Petre Ungureanu.

	        Se consideră că se impune aprobarea Ordonanţei de urgenţă nr.100/2004 şi nu respingerea ei, ţinând seama de conţinutul acesteia.

	2.
	
	       Articol unic:

       Se respingerea Ordonanţei de urgenţă a Guvernului nr.100/2004 privind trecerea unor terenuri forestiere din proprietatea publică a statului şi din administrarea Regiei naţionale a  Pădurilor – ROMSILVA, în  proprietatea Arhiepiscopiei Sucevei şi Rădăuţilor publicată în Monitorul Oficial al României, Partea I, nr.1073 şi 1073 bis din 18 noiembrie 2004. 


	       Articol unic:

        Se aprobă Ordonanţei de urgenţă a Guvernului nr.100/2004privind trecerea unor terenuri forestiere din proprietatea publică a statului şi din administrarea Regiei naţionale a  Pădurilor – ROMSILVA, în  proprietatea Arhiepiscopiei Sucevei şi Rădăuţilor     publicată în Monitorul Oficial al României, Partea I, nr.1073 şi 1073 bis din 18 noiembrie 2004, cu următoarele  modificări şi completări: 
        Autori: deputaţii Gheorghe Gabor şi Petre Ungureanu.

	      Pentru corelare cu modificarea adusă la titlu.

	3.
	     Art.1. – (1) Se aprobă trecerea terenurilor în suprafaţă de 90 mii hectare fond forestier, din proprietatea publică a statului şi din administrarea Regiei Naţionale a Pădurilor – Romsilva, în domeniul privat al statului şi în administrarea Ministerului Culturii şi Cultelor, pentru Arhiepiscopia Sucevei şi Rădăuţilor.


	
	      Text nemodificat.
	

	4.
	     (2) Terenurile prevăzute la alin.(1) trec în proprietatea Arhiepiscopiei Sucevei şi Rădăuţilor şi se identifică conform anexei nr.1.

	
	       Text nemodificat.
	

	5.
	     (3) Predarea-preluarea terenurilor prevăzute la alin.(1) se va face pe bază de protocol încheiat între regia Naţională a Pădurilor – Romsilva, Direcţia silvică Suceava, şi Arhiepiscopia Sucevei şi Rădăuţilor.

	
	      Text nemodificat.
	

	6.
	     (4) Bunurile imobile proprietatea publică a statului, care deservesc activitatea de gospodărire a fondului forestier, prevăzute în anexa nr.2, trec în domeniul privat al statului şi în administrarea Ministerului Culturii şi Cultelor, pentru Arhiepiscopia Sucevei şi Rădăuţilor.

	
	       Text nemodificat.
	

	7.
	     (5) Bunurile imobile prevăzute la alin.(4) trec în proprietatea Arhiepiscopiei  Sucevei şi Rădăuţilor pe bază de protocol de predare-primire încheiat între părţi.

	
	       Text nemodificat.
	

	8.
	     (6) Bunurile imobile aflate în patrimoniul regiei Naţionale a Pădurilor – Romsilva, care deservesc activitatea de gospodărire a fondului forestier atribuit Arhiepiscopiei Sucevei şi Rădăuţilor, identificate potrivit anexei nr.3, trec în proprietatea Arhiepiscopiei Sucevei şi Rădăuţilor, la valoarea înregistrată în evidenţele financiar-contabile, pe bază de protocol de predare-primire încheiat între părţi.
	      
	       1. Alineatul 6 al articolului 1 va avea următorul cuprins:

      (6) Bunurile imobile aflate în patrimoniul regiei Naţionale a Pădurilor – Romsilva, care deservesc activitatea de gospodărire a fondului forestier atribuit Arhiepiscopiei Sucevei şi Rădăuţilor, identificate potrivit anexei nr.3, trec fără plată în proprietatea Arhiepiscopiei Sucevei şi Rădăuţilor, la valoarea înregistrată în evidenţele financiar-contabile, pe bază de protocol de predare-primire încheiat între părţi.
       Autor: deputat Cornel Ştirbeţ.

	       Pentru explicitarea, fără dubii, a modului în care se face trecerea, în concordanţă cu spiritul ordonanţei.

	9.
	      (7) Arhiepiscopia Sucevei şi Rădăuţilor preia de la  Regia Naţională a Pădurilor – Romsilva drepturile şi obligaţiile aferente terenurilor şi bunurilor imobile prevăzute la alin.(1), (2), (4), (5) şi (6).

	
	        Text nemodificat.
	

	10.
	
	     
	       2. La articolul 1 după alineatul (7) se adaugă 3 alineate noi, (8), (9) şi (10) cu următorul cuprins:
     (8) Bunurile mobile care au deservit fondul forestier atribuit Arhiepiscopiei Sucevei şi Rădăuţilor, conform inventarului din data de 18 noiembrie 2004, prevăzute în anexa nr.4, trec fără plată din proprietatea privată a Regiei Naţionale a Pădurilor – Romsilva, în domeniul privat al statului şi în administrarea Ministerului Culturii şi Cultelor, pentru Arhiepiscopia Sucevei şi Rădăuţilor.
        (9) Bunurile mobile prevăzute la alin.(8) trec în proprietatea Arhiepiscopiei Sucevei şi Rădăuţilor şi se transmit pe bază de protocol de predare-primire, încheiat între Regia Naţională a Pădurilor - Romsilva şi Arhiepiscopia Sucevei şi Rădăuţilor, la valoarea înregistrată în evidenţele financiar-contabile.
       (10) Se transferă fără plată lucrări în curs de execuţie, studiile întocmite şi alte lucrări aferente acestor investiţii, aflate în diverse stadii, al căror amplasament se află în suprafeţele prevăzute în anexa 1 la prezenta lege.

      Autor: deputat Cornel Ştirbeţ.

	

	11.
	     Art.2. – (1) Arhiepiscopia Sucevei şi Rădăuţilor va  asigura gospodărirea în regim silvic a fondului forestier primit în proprietate conform prezentei ordonanţe de urgenţă, prin ocoale silvice constituite conform reglementărilor legale, iar la nivel central îşi va organiza o structură silvică autorizată ce are în componenţa sa compartimente specializate pentru coordonarea, îndrumarea şi controlul activităţii ocoalelor silvice.

	
	      Text nemodificat.
	

	12.
	      (2) Personalul Regiei Naţionale a Pădurilor – Romsilva, care deserveşte activitatea de gospodărire şi administrare a fondului forestier atribuit în  proprietatea Arhiepiscopiei Sucevei şi Rădăuţilor, va fi preluat în totalitate de aceasta, fiind considerat transferat în interesul serviciului, păstrându-şi drepturile salariale şi celelalte drepturi avute.
	
	       Text nemodificat.
	

	13.
	     (3) Conducerea activităţii de gospodărire în regim silvic a fondului forestier, la nivel central, se va asigura printr-un consiliu de administraţie format din 7 membri, dintre care unul va fi în mod obligatoriu reprezentantul autorităţii publice centrale care răspunde de silvicultură, unul va fi reprezentantul Ministerului Finanţelor Publice şi unul, reprezentantul Ministerului Culturii şi Cultelor.
	
	       Text nemodificat.
	

	14.
	     (4) Membrii consiliului de administraţie se propun de către arhiepiscopul Sucevei şi Rădăuţilor şi se aprobă de Guvern.

	
	       Text nemodificat.
	

	15.
	     Art.3. – Veniturile obţinute prin valorificarea în condiţiile legii a produselor lemnoase şi nelemnoase ale fondului forestier vor fi utilizate pentru acoperirea cheltuielilor de administrare şi gospodărire în regim silvic a pădurilor, precum şi pentru finanţarea activităţilor de restaurare, întreţinere şi conservare a patrimoniului naţional cultural şi religios al Arhiepiscopiei Sucevei şi Rădăuţilor.

	
	       Text nemodificat.
	

	16.
	     Art.4. – (1) Terenurile primite de la Arhiepiscopia Sucevei şi Rădăuţilor rămân în proprietatea acesteia şi nu pot fi înstrăinate.

	
	       Text nemodificat.
	

	17.
	     (2) Actele de înstrăinare a terenurilor prevăzute la alin.(1) sunt nule de drept.

	
	       Text nemodificat.

	

	18.
	     Art.5. – Anexele nr.1 -3*) fac parte integrantă din prezenta ordonanţă de urgenţă.
	
	     3. Articolul 5 va avea următorul cuprins:
      Art.5. Anexele nr.1 – 4 fac parte integrantă din prezenta ordonanţă de urgenţă.
	      Pentru a stabili în mod corect  bunurile imobile care se preiau prin anexele 1-3 şi pentru a stabili concret  care sunt bunurile mobile care se preiau conform anexei nr.4. Anexele 1, 2 şi 3 au fost modificate şi s-a adăugat anexa nr.4. Datelor  din anexe au  fost furnizate de Ministerul Agriculturii, Pădurilor şi Dezvoltării Rurale. În anexele 1 şi 3 la ordonanţă au fost  incluse în mod greşi  unele suprafeţe de teren, unele drumuri şi unele imobile care nu se regăsesc în interiorul  celor 90.000 ha care  fac obiectul ordonanţei şi nu au  fost cuprinse unele suprafeţe de teren, unele drumuri şi unele imobile care sunt incluse în interiorul celor 90.000 ha.


	
	
	
	     Art.II. – Anexele nr. 1-3 la Ordonanţa de urgenţă a Guvernului nr.100/2004 privind trecerea unor terenuri forestiere din proprietatea publică a statului şi din administrarea Regiei Naţionale a Pădurilor – Romsilva în proprietatea Arhiepiscopiei  Sucevei şi Rădăuţilor se înlocuiesc cu Anexele  nr. 1-3 şi respectiv Anexa nr.4 la prezenta lege.

     Autor: Comisia juridică.

	      Pentru respectarea normelor de tehnică legislativă.

	
	
	
	      III. Anexele  nr. 1-4 fac parte integrantă din prezenta lege.

      Autor: Comisia juridică.

	      Pentru respectarea normelor de tehnică legislativă.


Comisia a propus  aprobarea proiectului cu 11  voturi şi 4 abţineri. 
PREŞEDINTE,              
                                                                                 Sergiu Andon

